Портфолио автора «lenno4kaa» — Advego.com
Портфолио автора «lenno4kaa»
Портфолио автора «lenno4kaa»Досье заказчика «lenno4kaa»
Пользователь lenno4kaa добавлен в список
Пользователь lenno4kaa удален из списка
Местное время «lenno4kaa»: 23:12 18.08.2018 Ekisodo 33 | Beibele Inthaneteng | Phetolelo ya Lefase le Lefsa
33 Jehofa a iša pele a re go Moshe: “Sepela, rotoga o tloge mo, wena le setšhaba seo o se etilego pele wa se ntšha nageng ya Egipita,+ le ye nageng yeo ke e enetšego Aborahama, Isaka le Jakobo ka re: ‘Ke tla e nea peu ya lena.’+
2 Ke tla roma morongwa a go eta pele+ gomme ka raka Bakanana, Baamore, Bahethe, Baperetse, Bahefe le Bajebusi.+
3 Eyang nageng e elago maswi le dinose+ gobane nka se rotoge le lena ka ge le le setšhaba sa melala e methata,+ gore ke se ke ka le fediša mo tseleng.”+
4 Ge setšhaba se ekwa mantšu ao a bohloko sa lla;+ ga go le o tee go sona yo a ilego a rwala dilo tša go ikgabiša.
5 Jehofa a iša pele a re go Moshe: “Botša bana ba Isiraele o re: ‘Le setšhaba sa melala e methata.+ Nka tla go lena gateetee+ gomme ka le fediša. Bjale rolang dilo tša lena tša go ikgabiša gomme nna ke tla bona seo ke tlago go se dira ka lena.’”+
6 Bana ba Isiraele ba rola dilo tša bona tša go ikgabiša ge ba le Thabeng ya Horebe+ gomme ga ba ka ba di rwala go tloga moo go ya pele.
7 Moshe yena a tšea tente ya gagwe a e hloma ka ntle ga mešaša, kgole le mešaša; a e bitša gore ke tente ya kopano. Motho yo mongwe le yo mongwe yo a nyakago go botšiša+ Jehofa o be a eya moo tenteng ya kopano yeo e bego e le ka ntle ga mešaša.
8 E be e re gateetee ge Moshe a leba tenteng yeo, batho ka moka ba tsoga+ gomme yo mongwe le yo mongwe wa bona a ema mojakong wa tente ya gagwe ke moka ba tsepelela Moshe go ba go fihlela a tsena ka tenteng.
9 E be e re gateetee ge Moshe a tsene ka moo tenteng, thololo ya leru+ e theoga gomme e eme mojakong wa tente ke moka Modimo a bolele+ le Moshe.
10 Setšhaba ka moka sa bona thololo yeo ya leru+ e eme mojakong wa tente, sa ema gomme yo mongwe le yo mongwe go sona a khunama a le mojakong wa tente ya gagwe.+
11 Jehofa a bolela le Moshe ba lebantše difahlego,+ go etša ge motho a bolela le wa gabo. Ge a be a boela mešašeng, modiredi+ wa gagwe e lego Joshua morwa wa Nuni,+ o be a sa tloge tenteng yeo ka ge e be e le mohlokomedi.
12 Bjale Moshe a re go Jehofa: “Bona, wena o re go nna: ‘Eta setšhaba se pele o rotoge.’ Eupša ga se wa mpotša yo o tlago go nthoma le yena. Godimo ga moo, wena o itše: ‘Ke go tseba ka leina,+ le gona mahlo a ka a go lebeletše ka botho.’
13 Bjale ge e ba mahlo a gago a ntebeletše ka botho,+ hle ntsebiše ditsela tša gago+ gore ke go tsebe, e le gore mahlo a gago a tle a ntebelele ka botho. O se ke wa lebala gore setšhaba se ke batho ba gago.”+
14 Ka gona Modimo a re: “Nna ka noši ke tla sepela le wena+ gomme ka go nea khutšo.”+
15 Ge a re’alo Moshe a re: “Ge e ba wena ka noši o sa sepele le rena, gona o se ke wa re tloša mo.
16 Bjale go tla tsebja bjang gore mahlo a gago a lebeletše nna le setšhaba sa gago ka botho? A e ka se be ka gore o sepele le rena,+ go bontšha gore nna le setšhaba sa gago re kgethilwe gare ga ditšhaba tše dingwe ka moka tše di lego mo lefaseng?”+
17 Jehofa a iša pele a re go Moshe: “Le sona se o se boletšego ke tla se dira+ gobane mahlo a ka a go lebeletše ka botho e bile ke go tseba ka leina.”
18 Ge a re’alo Moshe a re: “Hle dira gore ke bone letago la gago.”+
19 Eupša Modimo a re: “Nna ke tla dira gore botho bja ka ka moka bo fete pele ga sefahlego sa gago,+ ke tla tsebatša leina la ka, nna Jehofa, pele ga gago;+ ke tla šokela yo ke mo šokelago gomme ka gaugela yo ke mo gaugelago.”+
20 A oketša ka gore: “O ka se kgone go bona sefahlego sa ka ka gobane ga go motho yo a ka mponago gomme a phela.”+
21 Jehofa a iša pele a re: “Lefelo šele mo kgauswi le nna gomme dula leswikeng.
22 E tla re ge letago la ka le feta ka go bea ka lešobeng la leswika, ka bea seatla sa ka godimo ga gago gore se go šire go ba go fihlela ke fetile.
23 Ka morago ga moo ke tla tloša seatla sa ka gomme o tla mpona ke go furaletše. Eupša sefahlego sa ka se ka se bonwe.”+